Stortingsvalget 1814

Stortingsvalget 1814 ble avholdt i 1814 i Norge som indirekte valg til det 1. overordentlige Storting. Det 1. overordentlige storting var samlet 7. oktober 1814 til 26. november 1814.

Parlamentarismen var ikke innført, så statsrådet fungerte uten formell kontakt med stortinget.

 Valgordning 

 Forutsetningene 
Ved kongelig reskript av 13. juni 1814 til biskopene, ble det pålagt menighetene å utarbeide manntall over de stemmeberettigede. For Nordlands amt og Finnmarkens amt skulle det avholdes valg straks etter utarbeidelsen av manntallet.

Mossekonvensjonens artikkel 1 bestemte 14. august 1814, at prins Christian straks skulle innkalle et overordentlig storting. Det ble laget en kongelig kunngjørelse 16. august, med møtedag bestemt til 7. oktober. Reskriptet ble sendt til stiftsamtmenn, amtmenn, og biskoper.

 Avviklingen 
Hvert kjøpsted holdt valgting og oppnevnte én valgmann for hver femti stemmeberettigede. Hvert prestegjeld på landet oppnevnte én valgmann for hvert påbegynte 100 stemmeberettigede.

Valgmennene møttes til valgmannsting. På landet hadde hvert av amtene og de to grevskapene valgmannsting, og utpekte inntil fire hver av 61 stortingsrepresentanter. 5-14 valgmenn valgte én stortingsrepresentant, 15-24 valgmenn valgte to, 25-34 valgte tre. En krets med flere enn 34 valgmenn utpekte fire stortingsrepresentanter. Tre av amtene var delt i to valgdistrikter:
 Lister og Mandals amt var delt i to
 Nedenes og Raabygdelagets amt var delt i to
 Smaalenenes amt hadde ett valgting for de prestegjeldene som var besatt av fienden, og et annet valgting for prestegjeldene som ikke var besatt.

Kjøpstedene var oppdelt i 15 valgdistrikter. Disse valgdistriktene hadde én eller flere representanter, dels valgte flere kjøpsteder sammen én representant. En kjøpstad med færre enn 150 stemmeberettigede (Holmestrand, Sandefjord, Porsgrunn, Risør, og Molde) valgte tingmann sammen med nærmeste større kjøpstad. 3-6 valgmenn i en kjøpstadsvalgkrets hadde én representant, 7-12 hadde to, 11-14 kunne hatt tre, flere enn 14 hadde fire. Fredrikstad holdt eget valg uten å ha det tilstrekkelige antall stemmeberettigede. Valget der ble underkjent.

I Finnmarkens amt ble det holdt valg, men ingen av de tre representantene rakk fram i tide. I Nordlands amt ble det ikke holdt valg. Amtmannen mottok reskriptet 26. september, og svarte skriftlig at tiden ble for knapp.

Kvalifisert for stemmerett var menn over 25 år med eiendom av en viss størrelse. I tillegg var embetsmenn kvalifisert. For å være stemmeberettiget måtte de i tillegg avlegge ed til grunnloven ved innføring i manntall. Allmenn stemmerett for menn ble innført i 1898. Kvinner hadde ikke stemmerett.

Det er ikke kjent hvor mange som stemte. Valgtingene i landdistriktene utpekte totalt 612 valgmenn. Valgting i byene utpekte totalt 100 valgmenn. De ordinære valgmannstingene ble holdt i perioden 28. desember 1814 til juni 1815.

 Politikk 

Det første overordentlige storting vedtok novembergrunnloven i henhold til Mossekonvensjonen.

 Resultater 
Valgmennene kunne stemme på hver enkelt stortingsplass i sitt valgmannsting. Kandidatene måtte tilhøre valgkretsen, og kunne ikke stemme på seg selv.

 Kjøpstedene 
ValgmandstingAntall valgmennValgmannsstemmer per representant Arendal 3?Bergen 19???? Kristiania 15 Kristiansand 6?? Kristiansund og Molde 5? Drammen 5?? Fredrikhald 4*? Fredrikstad 2**? Kongsberg 3 Kragerø og Østerrisør 4? Larvik og Sandefjord 4? Moss 3 Skien og Porsgrund 3 Stavanger 3 Trondhjem 17???? Tønsberg og Holmestrand 4? Sum byene 100 27 2
*Representanten fra Halden ble avvist 8. oktober fordi han hadde svoret troskap til Sveriges konge. Han ble godkjent 11. november.

**Valget i Fredrikstad ble underkjent. Valgkretsen hadde for få stemmeberettigede.

 Amtene og grevskapene 
ValgmandstingAntall valgmennValgmannsstemmer per representant Akershus amt 38???? Nordre Bergenhus amt 58???? Søndre Bergenhus amt 75???? Bratsberg amt 22?? Buskeruds amt 31??? Kristians amt 41???? Finmarkens amt ?***??? Hedemarkens amt 34???? Jarlsberg grevskap 19?? Larvik grevskap 11? Lister amt 22?? Mandals amt 23?? Nedenes amt 18 Raabygdelagets amt 12? Romsdals amt 59 De av fienden ikke besatte prestegjeld i Smaalenenes amt 10? De av fienden besatte prestegjeld i Smaalenenes amt 26??? Stavanger amt 47???? Nordre Trondhjems amt 27??? Søndre Trondhjems amt 39???? Sum amtene 612 56 2
***Ingen av de tre representantene fra Finmarkens amt møtte

 Se også 
 Liste over stortingsrepresentanter 1814

 Referanser 

1814
Kategori:Valg i 1814
Kategori:1814 i Norge